**O B A V J E Š T E NJ E**

**Odbora za Statut i propise Skupštine Glavnog grada – Podgorice**

**i**

**Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine** **Skupštine Glavnog grada – Podgorice**

Na 3. sjednici **Odbora za Statut i propise Skupštine Glavnog grada - Podgorice**, koja je održana 31. jula 2023. godine, odbor je sa **5 glasova ″za″** zaključio da predloži Skupštini da ***usvoji*** **Prijedlog odluke o izmjenama i dopunama Odluke o osnivanju Društva sa ograničenom odgovornošću Lokalni javni emiter “Radio televizija Podgorica”,** sa određenim primjedbama koje su upućene od stručne i naučne javnosti, a to su:

* da se u članu 6 kojim se mjenja član 29 osnovne Odluke, u tačci 5 predloženog člana 29 na kraju te tačke briše ″ ; ″, i dodaju riječi: ″*i najmanje tri gorine po prestanku funkcije*″,
* da se u članu 8, koji se odnosi na dodati član 32b osnovne Odluke, nakon tačke 2 dodaje tačka 3, koja glasi: *″da je u prethodne tri godine prije objavljivanja javnog poziva za predlaganje kandidata za člana Savjeta, najmanje 2.000 eura utrošeno na realizaciju aktivnosti u oblasti iz koje predlažu kandidata za člana Savjeta″,*
* da se u članu 15 koji se odnosi na član 45 osnovne Odluke, nakon riječi ″*iskustva*″ brišu riječi: ″*u VII1 nivou kvalifikacije, odnosno pet godina iskustva u VII1 nivou kvalifikacije*″, umjesto njih dodaju riječi: ″*sa visokom stručnom spremom od čega najmanje pet godina*″,
* da se u članu 18 koji se odnosi na dodati član 48 g, u stavu 2 tačka 4, riječ *″demant″* zameni riječju *″odgovor″*, da se nakon tačke 4 doda tačka 5, *″ 5) prati poštovanje kodeksa novinara″,* a dosadašnje tačke: 5, 6, 7, 8 i 9 postaju tačke: 6, 7, 8, 9 i 10, te da se u tačci 10 nakon riječi *″Statutom″* dodaju riječi: *″i ostalim aktima″.*

Na 3. sjednici **Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine** **Skupštine Glavnog grada - Podgorice**, održanoj 1. avgusta 2023. godine,odbor je:

* sa **6 *″uzdržanih″ glasova,*** zaključio da **Program rada Agencije za upravljanje zaštićenim područjima Glavnog grada d.o.o. za 2023. godinu, sa Prijedlogom odluke o davanju saglasnosti na Program rada Agencije za upravljanje zaštićenim područjima Glavnog grada d.o.o. za 2023. godinu***,* treba vratiti predlagaču da ispravi tehničke greške u tabelama 1. i 4., koje se odnose na kvalifikacionu strukturu zaposlenih, i da tako ispravljen materijal dostave Skupštini Glavnog grada – Podgorice na odlučivanje.
* sa **6 glasova ″za″,** zaključio da predloži Skupštini da ***usvoji*** ***Informaciju o potrebi obustave daljih investicionih aktivnosti na urbanističkoj parceli 1, Blok 19, u zahvatu Detaljnog urbanisitčkog plana “Stambena zajednica VI Kruševac dio" katastarske parcele 1141/17, 1142/29, 1142/6, 1142/16 i 1144/5 ("Službeni list Crne Gore - Opštinski propisi” br. 09/18) u Podgorici,*** koju je predložio odbornik Miloš Mašković, predsjednik Kluba odbornika SD-LP, sa sljedećim izmjenama:
* naziv Informacije treba izmjeniti tako da se riječi: ”obustave daljih”***,*** zamjenjuju riječju: ”preispitivanja”,
* da se u tačkama 1. i 4. Zaključaka riječi: ”obustave daljih”***,*** zamjenjuju riječju: ”preispitivanja”, i
* da se u tački 2. Zaključaka riječi: ”obustave daljih”***,*** zamjenjuju riječju: ”preispitivanja”, i da se poslije riječi “informacije” dodaje sljedeće: “te da nakon sprovedenog postupka provjere, a ukoliko se utvrde nedosljednosti u čitvavom procesu u okviru svojih nadležnosti doprinese obustavi daljih investicionih aktivnosti na predmetnim parcelama”.